08/05/2019 | Administración LocalMunicipal
Val do Dubra
Aprobación inicial de modificación da base 19 das bases de execución do orzamento do Concello de Val do Dubra

ANUNCIO Aprobada polo Pleno da Corporación na sesión extraordinaria celebrada o día un (2) de maio de 2019, a aprobación inicial da modificación da base n.º 19 das bases de execución do orzamento prorrogado do ano 2015, do Concello de Val Dubra, sométese a exposición pública, por un prazo de 15 días hábiles, mediante anuncio no Boletín Oficial da Provincia, que comenzará a contar a partir do día seguinte á súa publicación. Elevándose a definitivo o acordo de aprobación inicial se, durante o dito período de exposición non se presentaran alegacións. En caso contrario, deberán ser resoltas polo propio Pleno, que procederá, de ser o caso, á aprobación definitiva da dita modificación, sendo obxecto de publicación no Boletín Oficial da Provincia. A citada modificación queda redactada da seguinte forma:----------------------------- (…)”BASE 19.- PAGAMENTO DE SUBVENCIÓNS De acordo co disposto no artigo 17.2 da Lei 38/2003, do 17 de novembro, xeral de subvencións (LXS) regúlase na presente base o marco xeral que rexerá ao respecto das subvencións a conceder polo Concello de Val do Dubra; e ilo ao amparo e en desevolvemento do disposto na dita Lei, no RD 887/2006, do 21 de xullo, polo que se aproba o regulamento da LXS (RLXS), na Lei 9/2007, do 13 de xuño, de subvencións de Galicia, e na ordenanza reguladora da concesión de subvencións no Concello de Val do Dubra. A) Principios xerais As subvencións outorgaranse, con carácter xeral, baixo os principios de publicidade, transparencia, concorrencia, obxectividade, igualdade, non discriminación, eficacia no cumprimento dos obxectivos e eficiencia na asignación e utilización dos recursos públicos. Quedando excluídas dos requisitos de publicidade e concorrencia, ademais das nominativas que se poidan ter previsto no marco do orzamento vixente e/ou nas bases de execución correspondentes, aqueloutras subvencións respecto das que, por razón de interese social, asistencias social, interese cultural ou deportivo se poidan ter previsto a súa concesión directa. E tampouco será necesaria a publicidade naquelas subvencións a través das cales a Administración se sirva dun terceiro para a prestación dun servizo, bastando neste caso a existencia de acordo por parte do órgano municipal competente. O outorgamento das subvencións terá carácter voluntario, e en ningún caso se poderá invocar o precedente dunha concesión en exercicios anteriores como causa de dereito adquirido polo perceptor para exercicios posteriores. E, de igual modo, a previsión no marco do orzamento vixente e/ou nas súas bases de execución da concesión dunha serie de subvencións (incluídas as nominativas) non implicará, por si soa, o dereito á súa percepción automática; ao requirirse do previo cumprimento e acreditación dos requisitos e condicións esixidos. B) Órganos municipais competentes O órgano municipal competente para a aprobación da convocatoria, normas/bases reguladoras e concesión/resolución das subvencións será aquel ao que lle corresponda, en función das contías a outorgar, e segundo o previsto na normativa de aplicación. C) Xustificación e control A xustificación, coa alcance e contidos recollidos nas convocatorias e mornas/bases reguladoras das respectivas subvencións, acompañarase das facturas e/ou demais documentos de valor probatorio equivalente con validez no tráfico xurídico mercantil e/ou con eficacia administrativas. En todo caso, e sen prexuízo do antedito, as achegas económicas concedidas, no seu caso, faranse efectivas logo da xustificación/acreditación documental da realización e/ou cumprimento das actividades ou fins obxecto das subvencións; nos termos previstos nas respectivas convocatorias e mornas/bases reguladoras. Así pois, non se procederá o pagamento de subvencións en tanto non se teña procedido a adecuada xustificación do gasto realizado e subvencionable, nos termos anteditos. A dita documentación xustificativa deberase presentar mediante orixinais, ou copias debidamente cotexadas polo Concello. Poderase aplicar o sistema de pagamento anticipado se así se establecese, expresamente, na convocatoria e normas/bases reguladoras da subvención; e segundo os criterios fixados ao efecto. O control financeiro e a fiscalización das subvencións realizarase pola Secretaría-Intervención, co alcance establecido pola normativa xeral de subvencióna e a reguladora da función interventora. En todo caso, e ao marxe do previsto nesta base, no referente á convocatoria, concesión e abono das subvencións municipais (ou axudas económicas con consideración equivalente, aos ditos efectos) estarase ao disposto na Lei 38/2003, do 17 de novembro, xeral de subvencións (LXS), no RD 887/2006, do 21 de xullo, polo que se aproba o regulamento da LXS (RLXS), na Lei 9/2007, do 13 de xuño, de subvencións de Galicia, e na ordenanza reguladora da concesión de subvencións no Concello de Val do Dubra (ou aqueloutra normativa substitutiva e/ou concordante), así como ao previsto nas respectivas convocatorias e bases/normas reguladoras. Durante o exercicio 2019 outorgaranse as subvencións nominativas que se relacionan a continuación, con indicación do seus beneficiarios, obxecto, importe e aplicación orzamentaria correspondente: As ditas achegas económicas faranse efectivas logo da xustificación documental da efectiva realización da/s actividade/s obxecto das ditas subvención nominativas; e ilo sen prexuízo do cumprimento, por parte dos beneficiarios, dos restantes requisitos fixados pola normativa xeral de subvencións, así como pola ordenanza reguladora da concesión de subvencións no Concello de Val do Dubra. Debendo achegarse, a tales efectos xustificativos, as facturas e/ou demais documentos de valor probatorio equivalente (con validez no tráfico xurídico mercantil e/ou con eficacia administrativas) sobre os gastos realizados en relación á/as actividade/s obxecto da subvención; e que deberán sumar, cando menos, unha contía equivalente ao importe previsto, nesta base, para cada unha das subvencións nominativas (de non ser así entenderase que a finalidade básica da subvención non foi cumprida e, polo tanto, a mesma non será aboada). E xunto ás ditas facturas achegarase, ademais, memoria/xustificación da/s actividade/s desenvolvida/s (ou comprometidas), e respecto das que se teñan xerado os gastos acreditados. A dita documentación xustificativa deberase presentar, nos termos anteditos, antes do último día (inclusive) do mes de outubro. E poderán achegarse orixinais ou copias debidamente cotexadas polo Concello. A tramitación dos expedientes de gasto relativos ás subvencións nominativas anteditas non requirirán dun novo acordo do Pleno da Corporación, correspondendo a súa resolución á Alcaldía. A súa concesión realizarase, previa comprobación do cumprimento dos requisitos anteditos, mediante resolución de Alcaldía, que terá carácter de bases reguladoras aos efectos do disposto na Lei Xeral de Subvencións e restante normativa aplicable ao respecto; non resultando necesaria, xa que logo, a aprobación e formalización de convenios específicos. En todo caso, dita resolución de concesión deberá incluír o obxecto das subvencións, así como os restantes contidos e extremos fixados no artigo 65.3 do RD 887/2006, polo que se aproba o Regulamento da Lei 38/2003 Xeral de Subvencións. A previsión e outorgamento excepcional de subvencións nominativas distintas das que se veñen de relacionar, requirirá de acordo expreso e motivado por parte do Pleno municipal. Debendo figurar no expediente memoria xustificativa do carácter excepcional e singular destas subvencións, con indicación da razóns de interese público, social, económico ou humanitario ou aqueloutras que as xustificarían. E resultándolles aplicables, igualmente, as restantes normas e previsións xerais contempladas ao respecto das subvencións nominativas contidas nesta base”(…). Val do Dubra, a 01 de xuño de 2018./O alcalde./Miledys Vigil Muriel.